Med opkøbet af Dan-Bureau udvider det nordjyske udlejningsbureau sortimentet med 475 ferieboliger beliggende i Jylland, på Fyn og på Langeland. - Vi har gennem flere år ønsket at udvide vores forretning til at omfatte flere ferieboliger til udlejning i Danmark. Derfor er vi meget tilfredse med, at vi med Lars Nilsson har kunnet forhandle os frem til en aftale om overtagelse af hans forretning, som han har drevet med både sjæl og godt købmandskab i 26 år, siger adm. direktør i Sol og Strand, Kaj Frederiksen, i en pressemeddelelse.

Opsummering:
Sommerhusudlejnings-bureauet Sol og Strand med base i Hune ved Blokhus, har opkøbt konkurrenten Dan-Bureau i Tørring.